Waswe, iu laek for readim disfala article long %% languis?
Online Bible | NIU WORLD BIBLE
Waswe, iu laek for readim disfala article long %% languis?
Revelation 15:1-8
15 Mi lukim narafala saen long heven wea hem barava spesol. Hem sevenfala angel wea tekem kam sevenfala nogud samting. Olketa nogud samting hia olketa last wan nao bikos taem olketa finis, kros bilong God tu bae hem finis.2 Mi lukim wanfala sea wea luk olsem glass and wea hem mix witim fire. Mi lukim tu olketa wea winim finis datfala wild animal, and wea winim finis datfala karving wea luk olsem hem witim datfala namba bilong nem bilong hem. Olketa standap klosap long datfala sea wea luk olsem glass, and olketa holem olketa harp* bilong God.3 Olketa singim song wea Moses, wakaman bilong God hem singim, and wea datfala Pikinini Sheepsheep tu hem singim. Disfala song hem olsem:“Jehovah God, iu nao Olmaeti God. Olketa samting wea iu duim hem barava nambawan. Iu nao King bilong olowe. Evri wei bilong iu hem raeteous and samting wea iu duim hem followim samting wea tru.4 Jehovah, iu nomoa iu faithful dastawe evriwan bae fraet long iu and mekhae long nem bilong iu! Pipol long evri kantri long world bae kam and worshipim iu, bikos olketa luksavve olketa law bilong iu raeteous.”5 Bihaen diswan mi lukim holy ples bilong tent* long heven and hem open.6 Sevenfala angel wea tekem kam sevenfala nogud samting, kamaot from temple hia. Kaleko bilong olketa hem klin and shaen fogud and olketa werem kaleko wea olketa wakem long gold raonem chest bilong olketa.7 Wanfala long fofala cherub* givim sevenfala gold dish long sevenfala angel hia. Olketa dish hia fulap witim kros bilong God, wea hem laef for olowe.8 Then temple fulap witim smoke bikos long glory and paoa bilong God. No eniwan savve go insaed long olketa holy rum hia go kasem taem wea sevenfala nogud samting wea sevenfala angel tekem kam hem finis.
Olketa footnote
^ “Harp” hem wanfala music instrument wea garem olketa string olsem guitar bat sheip bilong hem difren.
eng_Latn fij_Latn eng_Latn nya_Latn tpi_Latn lus_Latn tpi_Latn